text: वहीं केरल के मुख्यमंत्री पिनरई विजयन ने भारतीय वायुसेना के स्थापना दिवस पर वायुसेना द्वारा केरल में बाढ़ के दौरान किय गए राहत कार्यों के लिए धन्यवाद दिया है. वायुसेना केवल दुश्मनों से देश की रक्षा नहीं करती है, बल्कि जब कभी भी देश पर संकट आता है तो वायुसेना हमेशा मदद के लिए तैयार रहती है. पिछले दिनों जब केरल में बाढ़ ने भारी तबाही मचाई थी. उस समय एयरफोर्स ने बड़े पैमाने पर राहत ऑपरेशन चलाकर बाढ़ की वजह घर की छतों पर फंसे लोगों को सकुशल सुरक्षित जगहों पर पहुंचाया था. भारतीय वायुसेना के हेलीकॉप्टरों ने राहत सामग्री, दवाएं, राशन और खाने और पीने की चीज़े बाढ़ में फंसे लोगों तक पहुंचाई थी.